Diari Oficial de la Generalitat Valenciana


Sumari del DOGV 5151, del 09-12-2005 (2005/13884)

Informació pública de l'Alternativa Tècnica del Programa per al Desenvolupament de l'Actuació Integrada del sector denominat la Boticària Golf.
-----------------------------------------------------------------------------------------------------------------------------------------------

### Dades del document

Número de DOGV
:   5151

Data del DOGV
:   09-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13434


Organisme emissor
:   Ajuntament de Monòver

Tipus de document
:   Anunci

Informació pública de l'Alternativa Tècnica del Programa per al Desenvolupament de l'Actuació Integrada del sector denominat la Boticària Golf. [2005/X13439]
  
L'Alcaldia Presidència d'aquest ajuntament, amb aquesta data ha dictat decret que transcrit textualment diu:
  
Decret número 2.436/2005.
  
En haver presentat en aquest ajuntament amb data 7 d'octubre del 2005, Manuel Ortuño Ros en representació de la mercantil Bieniten, SL, amb domicili al carrer José Mas Esteve, núm. 80, d'Elx; reg. gral. d'entrada núm. 4.999/2005, Alternativa Tècnica del Programa per al Desenvolupament de l'Actuació Integrada del sector denominat la Boticària Golf, que constitueix una proposta d'homologació sectorial modificativa dels terrenys, en estar integrada l'esmentada alternativa tècnica per pla parcial, document d'homologació i avantprojecte d'urbanització; sol·licita a l'Ajuntament de Monòver, d'acord amb el que disposa l'article 2.5 i 5 de la Llei Reguladora de l'Activitat Urbanística, sotmetre'l a exposició pública pel procediment ordinari dels articles 44, 46 i 47 de l'esmentada Llei.
  
En virtut de les atribucions conferides a aquesta Alcaldia per la Llei 7/85 de 2 d'abril, Reguladora de les Bases de Règim Local, i en compliment dels articles 45.1, 46 i 47 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, per mitjà d'aquest resolc:
  
Primer. Sotmetre a informació pública l'Alternativa Tècnica del Programa per al Desenvolupament de l'Actuació Integrada del sector denominat la Boticària Golf, que constitueix una proposta d'homologació sectorial modificativa dels terrenys, en estar integrada l'esmentada alternativa tècnica per pla parcial, document d'homologació i avantprojecte d'urbanització, promogut per Manuel Ortuño Ros, en representació de la mercantil Bieniten, SL.
  
Segon. Aquesta informació pública té caràcter de simultani concurs públic per a la selecció de l'urbanitzador, i s'hi poden presentar tant al·legacions com alternatives tècniques durant el termini de vint dies comptats des de la publicació de l'edicte en el Diari Oficial de la Generalitat Valenciana, i no serà preceptiva la notificació formal i individual als propietaris afectats, però, abans de la publicació de l'edicte, caldrà remetre avís amb el seu contingut al domicili fiscal dels qui consten en el Cadastre com a titulars de drets afectats per l'Actuació proposada amb avís previ als titulars cadastrals en el seu domicili fiscal, i publicació en un diari d'informació general editat a la Comunitat Valenciana.
  
Tercer. Les proposicions juridicoeconòmiques podran presentar-se durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona física o jurídica es comprometera a presentar una alternativa tècnica substancialment diferent de la inicial i en prestara caució en la quantia que reglamentàriament s'hi determine, els terminis quedaran prorrogats per 20 dies addicionals. També, durant els 10 primers dies, els propietaris que declinen cooperar amb l'actuació, podran manifestar-ho davant de l'Ajuntament sol·licitant ser expropiats per preu de valor inicial.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les-hi. Del seu desenvolupament i resultat s'alçarà acta, davall fe publica i davant dos testimonis. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors, durant aquest període, podran associar-se unint les seues proposicions.
  
Sisé. L'expedient complet estarà exposat al públic durant l'esmentat termini en l'Oficina Tècnica de l'Ajuntament de Monòver, i podrà consultar-se els dies laborables en horari de 9 a 14 hores.
  
Seté. Notificar aquesta resolució a tots els propietaris de terrenys afectats en l'àmbit de l'àrea d'actuació de l'Alternativa Tècnica del Programa per al Desenvolupament de l'Actuació Integrada del sector denominat la Boticària Golf, promogut per Manuel Ortuño Ros, en representació de la mercantil Bieniten, SL, així com remetre aquest edicte al Diari Oficial de la Generalitat Valenciana i a un diari d'informació general editat a la Comunitat Valenciana.
  
Així mateix, i d'acord amb el que disposa l'article 54.9 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per als interessats que siguen desconeguts, dels qui s'ignore el lloc de notificació o, intentada aquesta, no s'haguera pogut practicar als titulars de drets que figuren en el cadastre, segons el que preveu l'article 46.3 de la Llei Reguladora de l'Activitat Urbanística.